Author: juraj.palus
Company: MS SR

Predkladacia správa

Ministerstvo spravodlivosti Slovenskej republiky predkladá na rokovanie vlády Slovenskej republiky návrh na vyslovenie súhlasu so späťvzatím vládneho návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákon č. 517/2008 Z. z. a o zmene a doplnení niektorých zákonov (tlač 841) z rokovania Národnej rady Slovenskej republiky.  

V súvislosti s doterajším priebehom schvaľovania predmetného vládneho návrhu zákona v Národnej rady Slovenskej republiky možno konštatovať, že výbor Národnej rady Slovenskej republiky pre obranu a bezpečnosť prijal na svojom rokovaní pozmeňujúci návrh skupiny poslancov, ktorým navrhuje namiesto zrušenia vojenských súdov ich redukciu (jeden odvolací a jeden prvostupňový vojenský súd). Tento pozmeňujúci návrh je v rozpore so zámerom zrušiť vojenské súdy, ktorý schválila vláda Slovenskej republiky (uznesenie č. 804, uznesenie č. 566). Z tohto dôvodu sa teda navrhuje, aby pre prípad, že bude schválený pozmeňujúci návrh výboru pre obranu a bezpečnosť v pléne Národnej rady Slovenskej republiky, vláda Slovenskej republiky vyslovila súhlas so späťvzatím vládneho návrhu zákona, ktorým sa mení a dopĺňa zákon č. 757/2004 Z. z. o súdoch a o zmene a doplnení niektorých zákonov v znení zákon č. 517/2008 Z. z. a o zmene a doplnení niektorých zákonov (tlač 841) z rokovania Národnej rady Slovenskej republiky a súčasne poverila podpredsedu vlády a ministra spravodlivosti Slovenskej republiky na späťvzatie predmetného vládneho návrhu zákona.